નોટબંધી બાદ રિઝર્વ બેન્ક જૂની નોટોની જે ગતિએ ગણતરી કરી રહી છે તે મામલે પૂર્વ નાણાં મંત્રી અને કોંગ્રેસના નેતા પી ચિદમ્બરમે કટાક્ષ કર્યો છે. તેમણે કહ્યું કે હું રિઝર્વ બેન્કના ગવર્નરે તિરૂપતિ જઈને હુંડી એકત્ર કરનારાઓને મળી આવવું જોઈએ. તેઓ રિઝર્વ બેન્ક કરતાં પણ ઘણી ઝડપથી પૈસા ગણે છે.' નરેન્દ્ર મોદીની આગેવાની હેઠળની સરકારમાં ગરીબોની સંખ્યા વધી છે તેવો આક્ષેપ પણ ચિદમ્બરમે કર્યો છે. તેમણે કહ્યું કે 'નોટબંધીથી મોટુ કોઇ જુઠ્ઠાણું હોઇ ન શકે. રિઝર્વ બેન્ક હજુ પણ નોટ ગણી રહી છે અને કેટલા પૈસા પાછા આવ્યા તે જણાવતી નથી. આરબીઆઈના ગવર્નરે તિરુપતિના હુંડીની વ્યવસ્થા સંભાળતા લોકોને આ કામ સોંપવું જોઈએ.